b'\n_START_ARTICLE_\nKoma\n_START_PARAGRAPH_\nKoma ( , ) on kirjavahem\xc3\xa4rk, mis sarnaneb kujult \xc3\xbclakoma ja \xc3\xbchekordse \xc3\xbclemise jutum\xc3\xa4rgiga, kuid asetseb neist erinevalt teksti alumisel joonel. Enamikus kirjaviisides kujutatakse seda kas v\xc3\xa4ikese sirge, kaardus ja/v\xc3\xb5i kaldu joonekesena v\xc3\xb5i t\xc3\xa4idetud paunaga 9 sarnaselt._NEWLINE_Komal on eri keeltes ja kontekstides eri funktsioone, enamasti m\xc3\xa4rgib see lauses pausi. Komaga eraldatakse loetelu elemente ja osalauseid. T\xc3\xa4nap\xc3\xa4evast koma kasutas kirjas esimesena itaalia humanist Aldus Manutius._NEWLINE_Koma kasutatakse ka diakriitikuna kombinatsioonis teiste m\xc3\xa4rkidega._NEWLINE_Eesti keeles kasutatakse koma ka arvudes t\xc3\xa4is- ja murdosa eraldajana.'